«Мен -заманауи Ұстазбын»

«Мұғалім - өзінің білімін үздіксіз көтеріп отырғанда ғана мұғалім, ал оқуды, ізденуді тоқтатқанмен оның мұғалімдігі де жойылады.

[Константин Ушинский](http://bilim-all.kz/figure/80?posts=quotes)

Ресейдің педагогика ғылымының негізін салушы, орыстың атақты педагогы Константин Ушинскийдің ғылыми зерттеулері мен еңбектерін терең меңгерген ұстаз, заманауи ұстаз болуға бірден-бір жетелейтін ұстаным деуге болады. Мемлекетіміздің білім саласындағы білім реформа үрдісі еліміздегі күллі салаларына айтарлықтай әсер етуде. Қазіргі әлемде білім саласында қарқынды өзгерістер болып жатыр. Әлем жылдам өзгеруде осы бағытта ұрпаққа білім беруші мұғалім де қоғамның ілгері дамуына байланысты сай болу [ұстазға](https://martebe.kz/staz-lyly-ty-adaldy-ty-simvoly-jesse/) артқан жүк. Заман талабы [мұғалімге](https://martebe.kz/shy-armashyl-m-alimni-pedagogikaly-yzmeti/) үлкен жауапкершілік артып, жеке тұлғаны бәсекеге қабілетті, өзіндік пікірін нақты жеткізе білетін, терең білімді үйреніп қана қоймай, сол білімін өмірде қолдана білуге талпындыру міндеті тұр.

«Заманауи мұғалім қандай болу керек?» бұл сұрақтың жауабын қазақтың ұлы қоғам қайраткері, ұлт жанашыры Ахмет Байтұрсыновтың мына сөздерімен байланыстырғым келеді. «Мектептің жаны – мұғалім. Мұғалім қандай болса, мектеп сондай болмақшы. Мұғалім білімді болса, ол мектептен балалар көбірек білім алып шықпақшы. Солай болған соң, ең әуелі мектепке керегі – білімді, педагогика, методикадан хабардар, жақсы оқыта білетін мұғалім» деген. Білімді, педагогика мен методикадан хабардар болу үшін мен үнемі өз білімімді жетілдіріп отырдым. Арнайы курстарды оқып, өз тәжірибемді көрсету үшін мектепішілк, қалалық коучинг, семинар, шебер сынып, ашық сабақтар көрсеттім. Оқушылардың функционалдық сауаттылығын арттыруға, сыни ойлауын дамытуға негізделген әдіс-тәсілдердің сабақта дұрыс қолдану тиімділігімен бөлісу тәжірибе барысында іске асыру қажет. Сабақ ұстаздың  көп  ізденуінен,  көп еңбек етуінен туатын педагогикалық шығарма.  Олай болса әрбір ұстаз сабақ  соның бәріне төтеп беріп, ешқандай әрекетке жол бермей, сабақ үрдісін түрлендіріп отыруы керек.

[Ежелгі Македонияның](https://kk.wikipedia.org/wiki/%D0%95%D0%B6%D0%B5%D0%BB%D0%B3%D1%96_%D0%9C%D0%B0%D0%BA%D0%B5%D0%B4%D0%BE%D0%BD%D0%B8%D1%8F) патшасы, әлемдік державаның басшысы, адамзат тарихының ең ұлы қолбасшыларының бірі Александр Македонский : «Мен өзімнің ұстазыма әкемнен кем қарыздар емеспін: әкемнен өмір алсам, ал Аристотельден өмірімді жақсы өткізу туралы білім алдым» деген. Егер әрбір ұстаз ғұлама Аристотельдей білімді, тәрбиені оқушының бойына қондырта алса, онда әрбір оқушының мінез-құлқынан ұлтжандылық, жігерлік, алға ұмтылушылдық, мұғалімге деген сүйіспеншілік пен құрметін көруге болады.  
Қазіргі  қоғамдағы  заманауи ұстаз тек озық технологияларды қолдану арқылы өзін көрсету емес, ұлттық санасы ояу, ұлттық құндылықтарды оқушылардың бойына сіндіре алатын,   жеке көзқарасы бар, соған қарай жігерлі тұлға, зерттеушілік, ойшылдық, шығармашылық қасиеті бар, әрі оқушысын осы қасиеттері арқылы өз бетінше оқып, ізденіп кеңейтілген білім алуға үйрете алатын маман болуы керек.

Қорыта айтатын болсам, Қазақстан Республикасының түңғыш президенті, кемеңгер саясаткер, Ұлы даланың ұлы перзенті Нұрсұлтан Әбішұлы Назарбаев «Жаңа формация мұғалімі — рухани  дамыған  әрі  әлеуметтік тұрғыдан  есейген, педагогикалық құралдардың барлық түрлерін  шебер  меңгерген  білікті  маман, өзін-өзі әрдайым жетілдіруге  ұмтылатын шығармашыл тұлға.  Ол жоғары білімді шығармашыл тұлғаны қалыптастырып, дамыту  үшін  жауапты».   Әр уақытта бала білімі мен тәрбиесін алға қойып, ұстаз үлкен көрсеткішке қол жеткізу жолында талмай талаптанып, әмбебаптылығымен ізденсе, шаршамай еңбектенсе, еліміз көкке шарықтап, экономикасы дамыған отыз елдердің қатарына енуіміз мүмкін. Елді өсіретін де, елді төмен түсіретін де – білім. Сондықтан қолда бар амалдарды тиімді пайдана білу сіз бен біздің үлесімізде.

Өз ісіне берілген, жаңалықты жатсынбай қабылдайтын, шәкіртінің жанына нұр құйып, өмірге өзі де бақытты болып, өзгелерді де бақытқа жеткізсем деп жүретін, мектептің жаны- ұстаз болайық!